ກົມຈັດຕັ້ງ ພະນັກງານ ສມປຊ ສຳເລັດບັ້ນຝຶກອົບຮົມ ພະນັກງານ-ລັດຖະກອນໃໝ່
ກົມຈັດຕັ້ງພະນັກງານ ສມປຊ ໄດ້ຈັດພິທີ ການຝຶກອົບຮົມພະນັກງານ-ລັດຖະກອນຂຶ້ນຢູ່ທີ່ຫ້ອງປະຊຸມ ຊັ້ນ 2 (ຕຶກຫ້ອງການ) ພາຍໃຕ້ການເປັນປະທານຂອງ ທ່ານ ຮສ ພູວົງ ອຸ່ນຄຳແສນ ຮອງເລຂາຄະນະບໍລິຫານງານພັກ, ຮອງຫົວໜ້າ ສມປຊ, ມີ ທ່ານ ປທ ນ. ໃບຊ່ຽນ ມຸນຕີວົງ ຄະນະພັກ, ຫົວໜ້າກົມຈັດຕັ້ງພະນັກງານ ສມປຊ ພ້ອມດ້ວຍ ນັກສຳມະນາກອນ ເຂົ້າຮ່ວມ 17 ທ່ານ, ຍິງ 7 ທ່ານ ເປັນເວລາ 3 ວັນ ຕັ້ງແຕ່ວັນທີ 20-23 ທັນວາ 2015.
ຄະນະຜູ້ແທນ ກະຊວງພາຍໃນ ສສ ຫວຽດນາມ ພົບປະຢ້ຽມຢາມ ສະຖາບັນການເມືອງ ແລະ ການປົກຄອງແຫ່ງຊາດ
ສາຍພົວພັນມິດຕະພາບ ແລະ ຄວາມສາມັກຄີ ລະຫວ່າງ ລາວ-ຫວຽດນາມ ນັບມື້ນັບມີຄວາມແໜ້ນແຟ້ນ ໂດຍສະເພາະການພົວພັນຮ່ວມມືຮອບດ້ານ ລະຫວ່າງ ສອງຊາດສອງລັດ ແລະ ປະຊາຊົນ ສອງຊາດ ລາວ-ຫວຽດນາມ ທີ່ມີມູນເຊື້ອມາແຕ່ດົນນານ. ດັ່ງນັ້ນ, ມາໃນວັນທີ 22 ທັນວາ 2015 ທີ່ຜ່ານມາ ເພື່ອເປັນການເສີມຂະຫຍາຍສາຍພົວພັນດັ່ງກ່າວ, ສະຖາບັນ ການເມືອງ ແລະ ການປົກຄອງແຫ່ງຊາດ ໂດຍ ທ່ານ ຮສ ປອ ທອງສະລິດ ມັງໜໍ່ເມກ ເລຂາຄະນະບໍລິຫານງານພັກ, ຫົວໜ້າ ສມປຊ ໄດ້ມີໂອກາດຕ້ອນຮັບຄະນະຜູ້ແທນ ກະຊວງພາຍໃນ ສສ ຫວຽດນາມ ໂດຍການນຳພາຄະນະຂອງ ທ່ານເຈິ່ນ ລິວ ຈຸງ ຮັກສາການ ຫົວໜ້າກົມ ພົວພັນ ສາກົນ ພ້ອມດ້ວຍຄະນະ 3 ທ່ານ.
ພິທີເລື່ອນສະມາຊິກພັກສຳຮອງ ຂຶ້ນເປັນສະມາຊິກພັກສົມບູນ ຂອງນັກສຶກສາ ປະລິນຍາຕີ ຮຸ່ນທີ XX
ໃນຕອນເຊົ້າຂອງວັນ 18 ທັນວາ 2015 ໜ່ວຍພັກນັກສຶກສາປະລິນຍາຕີຮຸ່ນທີ XX ໄດ້ຈັດພິທີເລື່ອນສະມາຊິກພັກສຳຮອງຂຶ້ນເປັນສະມາຊິກພັກສົມບູນ ໂດຍການເປັນປະທານຂອງ ສະຫາຍ ຮສ ປອ ທອງສະລິດ ມັງໜໍ່ເມກ ເລຂາຄະນະບໍລິຫານງານພັກ, ຫົວໜ້າ ສມປຊ, ມີ ສະຫາຍ ປທ ອຳໄພ ອັກ ຄະລາດ ຮອງຫົວໜ້າກົມຈັດຕັ້ງພະນັກງານ, ຕາງໜ້າໃຫ້ທ່ານເລຂາໜ່ວຍພັກ, ຮອງເລຂາໜ່ວຍພັກຂົງ ເຂດນັກສຶກສາທຸກຮຸ່ນທຸກລະບົບ ແລະ ບັນດາສະມາຊິກພັກພາຍໃນຫ້ອງເຂົ້າຮ່ວມປະມານ 125 ສະຫາຍ.
ໂດຍອີງຕາມມະຕິຄະນະບໍລິຫານງານພັກ ສະຖາບັນການເມືອງ ແລະ ການປົກຄອງແຫ່ງຊາດ ສະ ບັບເລກທີ 0984, 0985, 0986, 0987/ ຄພ-ສມປຊ ລົງວັນທີ 30 ພະຈິກ 2015 ວ່າດ້ວຍການເລື່ອນສະມາຊິກພັກສຳຮອງຂຶ້ນເປັນສະມາຊິກພັກສົມບູນ ສະນັ້ນ, ໜ່ວຍພັກນັກສຶກສາປະລິນ ຍາຕີຮຸ່ນທີ XX ໄດ້ພ້ອມກັນຈັດພິທີເລື່ອນ ສະມາຊິກພັກສຳຮອງ ຈຳນວນ 4 ສະຫາຍຄື: ສະຫາຍ ບົວໄລ ໂພທອງ, ສະຫາຍ ກ້ອນໃຈ ໄຊຍະທອງ, ສະຫາຍ ຄຳລືໄຊ ບຸນເພັງ, ສະຫາຍ ນ. ກິນດາວັນ ສີວິໄລ ໂດຍພິທີດັ່ງກ່າວ, ສະມາຊິກພັກສຳຮອງທັງໝົດກໍໄດ້ຂຶ້ນຜ່ານໃບຄຳຮ້ອງ ຂໍເລື່ອນຂຶ້ນເປັນສະມຊິກພັກ ສົມບູນ ແລະ ໄດ້ຂຶ້ນກ່າວຮັບເອົາສະມາຊິກພັກສົມບູນໃໝ່ ໂດຍແມ່ນ ສະຫາຍ ທອງພັນ ພົມສະຫວັດ ເລຂາໜ່ວຍພັກນັກສຶກສາປະລິນຍາຕີ ຮຸ່ນທີ XX.
ພິທີເຊື່ອມຊຶມມະຕິກອງປະຊຸມໃຫຍ່ຄັ້ງທີ IV ຂອງອົງຄະນະພັກ ສມປຊ
ໃນຕອນເຊົ້າຂອງວັນທີ 11 ທັນວາ 2015 ທີ່ຜ່ານມານີ້, ທີ່ ສະໂມສອນໃຫຍ່ ຂອງສະຖາບັນການເມືອງ ແລະ ການ ປົກຄອງ ໄດ້ຈັດຕັ້ງໃຫ້ມີພິທີເຊື່ອມຊຶມມະຕິກອງປະຊຸມໃຫຍ່ຄັ້ງທີ IV ຂອງອົງຄະນະພັກ ສມປຊ ຂຶ້ນ ໂດຍການເປັນປະທານຂອງທ່ານ ຮສ ປອ ທອງສະລິດ ມັງໜໍ່ເມກ ເລຂາຄະນະບໍລິຫານງານພັກ, ຫົວໜ້າ ສມປຊ ເຊິ່ງກອງປະຊຸມດັ່ງກ່າວໄດ້ແບ່ງຈັດຕັ້ງເປັນ 2 ວັນ ຄື: ວັນທີ 10 ທັນວາ ແມ່ນຈັດຕັ້ງໃຫ້ແກ່ບັນດານັກສຶກສາທຸກຮຸ່ນທຸກລະບົບພາຍໃນ ສມປຊ ເຂົ້າຮ່ວມຮັບຟັງ ແລະ ສະເພາະວັນທີ 11 ທັນວາ ແມ່ນຈັດຕັ້ງໃຫ້ແກ່ບັນດາທ່ານ ຄະນະພັກ, ຫົວໜ້າກົມ, ຄະນະວິຊາ, ພະນັກງານ ແລະ ຄູ-ອາຈານ ເຂົ້າຮ່ວມຮັບຟັງ 100 ກວ່າທ່ານ.